ПУ ''Ђурђевдан'' Крагујевац

Број: 02-8026

Дана: 12.12.2019. год.

К Р А Г У Ј Е В А Ц

На основу члана 107. став 3. и члана 108. Закона о јавним набавкама (''Службени гласник РС, бр. 124/2012, 14/2015 и 68/2015 у даљем тексту: Закон) и Извештаја о стручној оцени понуда бр. 02-7965 од 10.12.2019. године, Директор Установе доноси:

**ОДЛУКУ**

**О ЗАКЉУЧЕЊУ ОКВИРНОГ СПОРАЗУМА**

Предшколска установа ''Ђурђевдан'' Крагујевац као наручилац, у поступку јавне набавке мале вредности ЈН бр.1.2.14/19 - јавнa набавka услуга, организовање зимовања за децу , оквирни споразум закључује са понуђачем:

**Atlantic travel & service, ПЈ Крагујевац, Бранка Радичевића бр. 10, ПИБ 101157969, Матични број 07837852.**

**Образложење**

Предшколска установа ''Ђурђевдан'' Крагујевац је дана 02.12.2019. год. донела Одлуку о покретању поступка јавне набавке бр. 02-7678 за набавку услуга – организовање зимовања за децу.

Редни број јавне набавке:1.2.14/19

За наведену јавну набавку наручилац је објавио позив за подношење понуда и конкурсну документацију на Порталу јавних набавки и интернерт страници наручиоца. Рок за достављање понуда био је до 10.12.2019. године до 09:00 часова

Након спроведеног отварања понуда, Комисија за јавне набавке је приступила стручној оцени понуда, сачинила извештај о истом и констатовала следеће:

Подаци о јавној набавци:

Врста предмета јавне набавке: набавка услуга

Врста поступка: поступак јавне набавке мале вредности, са циљем закључења оквирног споразума са једним понуђачем.

Ознака из општег речника набавке: 63516000 – услуге организације путовања

Предмет јавне набавке :набавка услуга - организовање зимовања за децу за потребе Установе

Укупна процењена вредност: 6.250.000,00 дин. без ПДВ-а.

До истека рока за подношење понуда на адресу наручиоца пристигло је: 1 понуда и то:

|  |  |  |  |  |
| --- | --- | --- | --- | --- |
| Ред. Бр. | Број под којим је понуда заведена | Назив или шифра понуђача | Датум пријема | Сат |
| 1. | 02-7926 | ’’Atlantic travel & service’’, ПЈ Крагујевац | 10.12.2019. | 08:04 |

Неблаговремених понуда нема.

Јавно отварање понуда уз присуство овлашћеног прдставника понуђача ’’Atlantic travel & service’’, ПЈ Крагујевац, извршено је дана 10.12.2019. године у 09:30 часова. Поступак јавног отварања спроведен је од стране Комисије за јавне набавке. На спроведени поступак јавног отварања понуда није било примедби..

Понуђени су следећи услови:

**Понуђач: ’’Atlantic travel & service’’, ПЈ Крагујевац**

Основни елементи понуде:

1. Број под којим је понуда заведена: 02-7926

2.Укупна цена за максималан број деце (315) са свим пратећим трошковима износи: 4.856.230,00 динара без ПДВ-а, односно 5.827.500,00 динара са ПДВ-ом.

- Јединична цена зимовања (смештај + превоз) по детету са свим пратећим трошковима на бази 7 пуних пансиона износи: 15.416,00 дин. без ПДВ-а, односно 18.500,00 динара са ПДВ-ом по детету.

3. Рок важења понуде ( најмање 30 дана): 30 дана од дана отварања

4.Рок извршења услуге: у месецу јануару 2020. године, почевши од 10.01.2020. године до 31.01.2020. године у не више од 3 (три) везана термина.

5. Рок и начин плаћања

Плаћање у више месечних рата: 5 рата (не мање од 5 месечних рата).

Рок и начин плаћања регулисаће се појединачним уговорима закљученим између Понуђача и родитеља деце која ће користити услуге.

6.Обрачун и исплату надокнаде за васпитаче, медицинске сестре и пратиоца пута са припадајућим порезима и доприносима врши Понуђач закључењем појединачних уговора.

- надокнада за васпитаче износи 3.965,00 динара у бруто износу по детету. Групу до 10 деце прати један васпитач, преко 10 деце два васпитача.

- надокнада за медицинску сестру износи 31.645,00 динара у бруто износу. Групу до 90 деце прати једана медицинска сестра.

- надокнада за пратиоца пута износи 15.823,00 динара у бруто износу. Један пратилац за један термин.

7. Гратис боравак(смештај,исхрана и превоз) и такса за васпитаче. Групу до 10 деце прати један васпитач, преко 10 деце два васпитача,

- Гратис боравак(смештај,исхрана и превоз) и такса за медицинске сесстре. Групу до 90 деце прати једана медицинска сестра,

- Гратис боравак (смештај,исхрана и превоз) и такса за пратиоца пута испред Установе по термину.

- Обезбеђен лекарски надзор ( педијатар) 24 часа у објекту и путу у организацији понуђача,

- Обезбеђен рекреатор - аниматор у организацији понуђача.

Стручна оцена понуда:

Комисија за предметну јавну набавку је у поступку стручне оцене понуда констатовала да на поступак јавног отварања понуда није било примедби.

Комисија за предметну јавну набавку је у поступку стручне оцене понуда утврдила да је понуда понуђача ’’Atlantic travel & service’’, ПЈ Крагујевац прихватљива.

Критеријум за оцењивање понуда је : ''најнижа понуђена цена''. Приликом оцене понуда као релевантна узима се укупна понуђена цена без ПДВ-а.

На основу критеријума ''најнижа понуђена цена'' извршено је рангирање прихватљивих понуда на следећи начин:

1. ’’Atlantic travel & service’’, ПЈ Крагујевац

**Комисија за предметну јавну набавку, после спроведене стручне оцене понуда, констатује да је најповољнију понуду дао:**

**Atlantic travel & service, ПЈ Крагујевац, Бранка Радичевића бр. 10, ПИБ 101157969, Матични број 07837852.**

И предлаже Наручиоцу његов избор.

Изабрани понуђач извршава набавку самостално.

Одговорно лице наручиоца прихватило је предлог Комисије за јавну набавку о избору најповољније понуде. На основу напред наведеног донета је одлука као у диспозитиву.

**Правна поука:**

Понуђач који сматра да су му доношењем ове Одлуке о закључењу оквирног споразума за јавну набавку услуга организовања зимовања за децу повређена права, може да покрене поступак за заштиту права у року од 5 (пет) дана од дана објављивања ове Одлуке на порталу јавних набавки. Захтев за заштиту права подноси се наручиоцу, а копија се истовремено доставља Републичкој комисији за заштиту права, непосредно или препорученом поштом. Уз поднети захтев доставља се доказ о уплати таксе у износу од 60.000,00 динара на текући рачун Буџета Републике Србије број 840 – 30678845 – 06; шифра плаћања: 153 или 253; позив на број: подаци о броју или ознаци јавне набавке поводом које се подноси захтев за заштиту права.

Директор ПУ ''Ђурђевдан'' Крагујевац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јаковљевић Сања